  Наталья Тетерина 16-24 пӧсьтолэзе Казаньын ортчись Приволжск Федерал округлэн ӟуч но калыккуспо шашкия первенствояз Пичи Пурга ёросысь пиналъёс 10 медаль утӥзы ни. Со сярысь «ВКонтакте»  ивортэ Пичи Пургаысь Нылпи творчествоя центрлэн кивалтӥсез Нина Сабирова. Ӵошатсконэ Нижний Новгородысь, Самараысь, Чебоксарыысь, Уфаысь, Стерлитамакысь, Ишимбайысь, Ижкарысь но Казаньысь пинал спортсменъёс пырисько. Пичи Пурга ёросысь 10 нылъёс но пиос мынӥзы. Ӟуч шашкиен шудонъя вожвылъяськонъёслы йылпумъянъёсъя, соос ваньмызлэсь трос медальёс утӥзы. Вань куинь программаосын 3 зарни медаль утыса, нылъёс пӧлын абсолютной чемпионка Ульяна Иванова луиз. Волков Максим 1 зарни но 2 азвесь медаль утӥз, Моторин Елизар – ӝог программаын бронза, Канышева Кира но Возняков Кирилл – азвесь. Тужгес пичиез пыриськись, Баграш-Биграысь Олег Михайлов (5 арес), Россиысь ӵошатсконъёсын ӝог программаын нырысетӥзэ бронза басьтӥз – со дунне уровенен вормон Нина Сабирова, Пичи Пургаысь Нылпи творчествоя центрлэн кивалтӥсезПусъём, ӵошатсконъёслэн калыккуспо шашкия программаез 24-тӥ пӧсьтолэзёзь кыстӥськоз на.  Тодэ вайытом, инвожое Пичи Пурга ёросысь пиналъёс Калыккуспо шашкиен шудонъя Россилэн чемпионатаз но первенствояз но ӟуч шашкиен шудонъя огъяросси ӵошатсконъёсын 10 медаль утӥзы.  Тегъёс: Спорт Казань Удмуртия пиналъёс ПичиПурга шашки  